钦定古今图书集成/理学汇编/文学典/第161卷 > 《徐师曾文体明辩》 > 《敬书先大父公尺牍后》前人
## 钦定古今图书集成/理学汇编/文学典/第161卷 > 《徐师曾文体明辩》 > 《敬书先大父公尺牍后》前人

先大父司马公手书十二纸，内二纸“上其师西溪先
生，二纸贻妇弟陈馀，皆贻其婿。今兰溪史丞者偶得
之，合为一卷，藏笥中。”司马公以厚德闻海内，每作亲
故书，娓娓如耳语不厌，人人皆得意，以公亲我，即先
君子亦然。世贞始好为尺牍语，稍简有法，而实意衰
矣，书以志愧。